[ΤΙΤΛΟΣ ΤΗΣ ΕΡΓΑΣΙΑΣ/ΣΕΝΑΡΙΟΥ]

ΜΑΘΗΜΑ: ΔΙΑΔΙΚΤΥΑΚΑ ΠΕΡΙΒΑΛΛΟΝΤΑ ΜΑΘΗΣΗΣ

[Δημιουργοί]

[Εξάμηνο- 2021-2022]

Διεύθυνση της αρχικής σελίδας στο wiki των PbWorks: <http://agetripansi1.pbworks.com/w/page/149332302/FrontPage>

* ***Σύντομη περιγραφή για σχεδιαστές που εστιάζουν στη χρήση της εκπαιδευτικής τεχνολογίας:***

Για την δημιουργία και την ανάπτυξη του συγκεκριμένου διδακτικού σεναρίου αξιοποιήθηκε το εκπαιδευτικό λογισμικό «wiki». Η χρήση του λογισμικού υλοποιήθηκε στα πλαίσια του project με θεματική ενότητα: « Ατμοσφαιρική ρύπανση και ΑΓΕΤ. Το συγκεκριμένο project απευθύνεται σε μαθητές της ΣΤ Δημοτικού. Το θέμα επιλέχθηκε καθώς σχετίζεται με την ατμοσφαιρική ρύπανση που τα τελευταία χρόνια ανησυχεί όλο και πιο έντονα την παγκόσμια κοινότητα και ειδικότερα την τοπική κοινωνία του Βόλου. Στόχος του σχεδιασμού είναι η ενημέρωση, ευαισθητοποίηση και κινητοποίηση των μαθητών μέσα από την εξερεύνηση για την ατμοσφαιρική ρύπανση, για την περίπτωση της ΑΓΕΤ του Βόλου, για το αν επηρεάζει το εργοστάσιο στην ρύπανση της πόλης(θετικά και αρνητικά) και τέλος σε ποιους θα απευθυνθούμε για την επίλυση του ζητήματος ή όχι.

Η επιλογή της συγκεκριμένης εκπαιδευτικής τεχνολογίας βασίστηκε κατά κύριο λόγο στις δυνατότητες που παρέχει ένα wiki οι οποίες, αν αξιοποιηθούν κατάλληλα, μπορούν να επιφέρουν τα επιθυμητά αποτελέσματα. Το wiki που δημιουργήσαμε αρχικά θα βοηθήσει τους μαθητές να έρθουν σε επαφή με μια διαδικασία ανακάλυψης πληροφοριών και ομαδοσυνεργατικότητας με τους συμμαθητές τους ώστε να επιτύχουν το καλύτερο δυνατό αποτέλεσμα. Οι μαθητές θα εξοικειωθούν με την χρήση της τεχνολογίας και παράλληλα θα τους δοθεί η ευκαιρία να δημιουργήσουν μικρά ψηφιακά κείμενα και να είναι σε θέση να τα επεξεργαστούν.(πολυτροπικά κείμενα). Πιο συγκεκριμένα η χρήση του wiki επιτρέπει στους μαθητές να δουλεύουν ταυτόχρονα την ίδια εργασία σε διαφορετικούς ηλεκτρονικούς υπολογιστές με ένα κοινό στόχο και με βάση έναν κοινό σχεδιασμό. Το wiki παρέχει επίσης τη δυνατότητα στους μαθητές να δουλεύουν πάνω σε διαφορετικές σελίδες και να τις συνδέουν μεταξύ τους. Προσέτι δε η εμπλοκή των παιδιών στο σχεδιασμό του wiki, θα ενισχύσει τη δημιουργικότητα τους και θα αναπτύξουν δεξιότητες συνεργασίας και διαλόγου. Τέλος, το wiki μπορεί να είναι προσβάσιμο και σε άλλους χρήστες .

* ***Σύντομη περιγραφή για εκπαιδευτικούς***

Στην εποχή μας οι ανάγκες και τα ενδιαφέροντα των μαθητών έχουν αλλάξει, γι’ αυτό χρειάζεται η εφαρμογή νέων διδακτικών προσεγγίσεων, που θα κινούν το ενδιαφέρον τους. O σχεδιασμός της διδασκαλίας μας- project υλοποιείται μέσω του λογισμικού wiki για να προάγουμε περισσότερο την μαθητοκεντρική μέθοδο. Αρχικά, στο wiki που δημιουργήσαμε ο ρόλος των μαθητών αλλάζει καθώς τους δίνεται η δυνατότητα να εμπλακούν περισσότερο μέσα στο μάθημα και από παθητικοί δέκτες να γίνουν ενεργοί συμμετέχοντες, ώστε να οικοδομήσουν και να διαμορφώσουν την νέα γνώση. Τον πρώτο ρόλο τον έχουν οι μαθητές ενώ ο ρόλος του εκπαιδευτικού είναι καθοδηγητικός και βοηθητικός. Με το wiki να έχει τη μορφή του project, οι μαθητές θα διερευνήσουν σε βάθος και με ποικίλους τρόπους το θέμα, θα καλλιεργήσουν πνεύμα συνεργασίας και ομαδικότητας. Θα είναι σε θέση να αυτενεργούν και να αντλούν μόνοι τους πληροφορίες διευρύνοντας τις γνώσεις τους σχετικά με το θέμα, πράγμα το οποίο θα τους κινητοποιεί συνέχεια διατηρώντας αμείωτη την προσοχή και την αγωνία τους για τις δραστηριότητες που θα ακολουθήσουν και θα πρέπει να επεξεργαστούν. Αξιοσημείωτό δε είναι το γεγονός ότι με τη χρήση του wiki οι μαθητές εξοικειώνονται με το διαδίκτυο και τις λειτουργίες του και παράλληλα με την διαχείριση πολυμεσικών στοιχείων για τη δημιουργία ενός ιστότοπου. Θεωρούμε ότι ο σχεδιασμός του μαθήματος του project μέσω του wiki έχει να προσφέρει πολλά στους μαθητές. Εξυπηρετεί, το χαρακτήρα του σύγχρονου σχολείου και αποτελεί ένα πολύπλευρο εργαλείο που αξίζει να εντάξει ο κάθε εκπαιδευτικός στις διδασκαλίες του.

* ***Τι θα χρειαστεί να έχει ετοιμάσει ο/η εκπαιδευτικός εκτός υπολογιστή;***

Ο εκπαιδευτικός για την περάτωση της διαδικασίας θα χρειαστεί:

* να σχεδιάσει επιστολές για την 1η και την 2η ομάδα με σκοπό να τις συντάξουν οι μαθητές για να εκφράσουν τα προβλήματα που αντιμετωπίζει η πόλη του Βόλου σχετικά με την ατμοσφαιρική ρύπανση
* καθώς και να αναφέρουν όλα τα παραπάνω στο Υπουργείο Περιβάλλοντος και Ενέργειας
* να παρέχει στη 3η ομάδα μαθητών τα υλικά για την δημιουργία της αφίσας
* και να οργανώσει μια εκπαιδευτική συνάντηση για όλη την σχολική τάξη στην βιομηχανία της ΑΓΕΤ ώστε οι μαθητές της 4η ομάδας να μπορέσουν να πάρουν συνεντεύξεις από ανθρώπους που εργάζονται εκεί.
* ***Τι άλλα λογισμικά ή συσκευές θα χρειαστεί να έχει διαθέσιμα εκτός από τα Pbworks; Τι συνεργασία με γονείς χρειάζεται στο ψηφιακό κομμάτι;***

Αρχικά, είναι απαραίτητο να διαβεβαιώσουμε ότι οι μαθητές έχουν ένα δίαυλο επικοινωνίας μεταξύ τους εκτός σχολικού περιβάλλοντος και μπορούν βέβαια να το χρησιμοποιήσουν σωστά για να αλληλοεπιδρούν και να οργανώνονται καλύτερα. Αυτό μπορεί να πραγματοποιηθεί μέσω του λογισμικού Webex, με το οποίο τα παιδιά είναι εξοικειωμένα από την εξ αποστάσεως εκπαίδευση. Για την διαδικασία αυτή θα χρειαστεί επίσης οι μαθητές να έχουν όλοι πρόσβαση στο διαδίκτυο και να έχουν ένα ηλεκτρονικό υπολογιστή.

Μέσα στην σχολική αίθουσα κατά την διάρκεια υλοποίησης των δραστηριοτήτων του project θα χρειαστούμε ηλεκτρονικούς υπολογιστές, σύνδεση με το ίντερνετ και τον χώρο της πληροφορικής.

Οι μαθητές της Στ΄ τάξη θεωρούμε ότι είναι αρκετά εξοικειωμένοι με την τεχνολογία και την χρήση του υπολογιστή, οπότε η υποστήριξη των γονέων μπορεί να μην είναι απαραίτητη.

* ***Στόχοι / προσδοκώμενα μαθησιακά αποτελέσματα (γνώσεις, δεξιότητες, αξίες-στάσεις):***

Στόχοι για το wiki:

Οι μαθητές να:

* Είναι σε θέση να διαχειριστούν σωστά το λογισμικό του wiki
* Οργανώσουν και να επεξεργαστούν τις πληροφορίες που θα συλλέξουν από τους συνδέσμους στον διαδικτυακό τόπο
* συνεργαστούν μεταξύ τους για την ολοκλήρωση του σχεδιασμού project
* αντιληφθούν την δομή των πολυτροπικών κειμένων και να είναι σε θέση να τα συντάξουν

Στόχοι για το project:

Οι μαθητές να:

* είναι σε θέση να αναγνωρίζουν τους κυριότερους ρύπους της ατμόσφαιρας
* είναι σε θέση να αναγνωρίζουν την προέλευση (των ρύπων)
* κατανοήσουν τις ανθρώπινες δραστηριότητες που οδηγούν στην ατμοσφαιρική ρύπανση
* κρίνουν αν η απόσταση εργοστασίου- κέντρο πόλης συμβάλλει στην αύξηση των ρύπων της ατμόσφαιρας
* αντιληφθούν τον αντίκτυπο που έχουν τα εργοστάσια σχετικά με την ατμοσφαιρική ρύπανση
* κρίνουν αν η απόσταση εργοστασίου- κέντρο πόλης συμβάλλει στην αύξηση των ρύπων της ατμόσφαιρας

**Περιγραφή του σεναρίου**

Τάξη: **Στ**

Αριθμός μαθητών: **20 μαθητές**

Αριθμός διδακτικών ωρών: **8 διδακτικές ώρες**

Με αφορμή μια εκδήλωση για την παγκόσμια ημέρα περιβάλλοντος, θα πραγματοποιήσουμε με τους μαθητές ένα σχέδιο εργασίας project με θέμα: «Ατμοσφαιρική ρύπανση και ΑΓΕΤ. Η περίπτωση του Βόλου.Σε αυτό το πρότζεκτ θα ασχοληθούμε με την ατμοσφαιρική ρύπανση, τις αιτίες που την προκαλούν και ποιες είναι οι συνέπειές της στην ζωή του ανθρώπου και του περιβάλλοντος. Επίσης, θα ασχοληθούμε κατά την πορεία των διδακτικών ωρών, ειδικότερα με την ατμοσφαιρική ρύπανση της πόλης του Βόλου και κατά πόσο μπορεί να την επηρεάζει η βιομηχανία της ΑΓΕΤ.Στην επόμενη διδασκαλία οι μαθητές θα ερευνήσουν σε βάθος το εργοστάσιο της ΑΓΕΤ, τα οφέλη που αυτή παρέχει καθώς και το εάν αυτή επηρεάζει και σε τι βαθμό την αύξηση των ρύπων στην πόλη του Βόλου. Στην συνέχεια μετράμε την απόσταση της βιομηχανία με την πόλη του Βόλου. Τέλος, θα ασχοληθούν με τους τρόπους καταπολέμησης της ρύπανσης και με τους φορείς που πρέπει να απευθυνθούν.

Στις τρεις τελευταίες διδακτικές ώρες οι μαθητές θα αναλάβουν μέσω γραπτού λόγου να βοηθήσουν τους αρνητές της

**Σκαλωσιά 2: Περισσότερο αδρή**

|  |  |  |  |
| --- | --- | --- | --- |
|  | **Διάρκεια** | **Στόχοι** | **Δραστηριότητες** |
|  | 40-45 λεπτά  40-45 λεπτά  40-45 λεπτά | * είναι σε θέση να αναγνωρίζουν τους κυριότερους ρύπους της ατμόσφαιρας * αντιληφθούν τον αντίκτυπο που έχουν τα εργοστάσια σχετικά με την ατμοσφαιρική ρύπανση * κρίνουν αν η απόσταση εργοστασίου- κέντρο πόλης συμβάλλει στην αύξηση των ρύπων της ατμόσφαιρας * κρίνουν αν η απόσταση εργοστασίου- κέντρο πόλης συμβάλλει στην αύξηση των ρύπων της ατμόσφαιρας | ***1η και 2η διδακτική ώρα:***  **Αφόρμηση:** εκδήλωση για την παγκόσμια ημέρα περιβάλλοντος-διερεύνηση προυπάρχουσας γνώσης μέσω συζήτησης και καταιγισμού ιδεών από τους μαθητές  Την 1η και 2η διδακτική ώρα, μεταφερόμαστε στο εργαστήριο πληροφορικής και ανοίγουμε το λογισμικό του wiki που έχουμε προετοιμάσει και παροτρύνουμε τα παιδιά να το περιηγηθούν . Τους εξηγούμε ότι μέσω της πλατφόρμας θα υλοποιηθεί το project. Οι μαθητές χωρίζονται σε ομάδες και θα αναλάβουν να περιεργαστούν και να αντλήσουν πληροφορίες σχετικά με το παγκόσμιο θέμα της ρύπανσης του αέρα. Οι ομάδες θα δημιουργηθούν μετά από κλήρωση . Προβάλλεται μέσα στο λογισμικό του wiki ένα εκπαιδευτικό βίντεο που αποτελεί ένα animation που θίγει το θέμα της ρύπανσης της ατμόσφαιρας και του περιβάλλοντος, όσο και την επικινδυνότητα αυτού. Αναλυτικότερα, οι μαθητές χωρίζονται σε τέσσερις 5μελέις ομάδες και με γνώμονα το παραπάνω βίντεο επεξεργάζονται τις θεματικές ενότητες. Η πρώτη ομάδα καλείται να αναζητήσει τον ορισμό της ατμοσφαιρικής ρύπανσης. Η δεύτερη ομάδα θα αναλάβει να καταγράψει τις κύριες αίτιες που προκαλούν την ατμοσφαιρική ρύπανση, η τρίτη ομάδα θα κληθεί να ερευνήσει τις συνέπειες της ρύπανσης στην καθημερινότητα του ανθρώπου και γενικότερα στο περιβάλλον και η τελευταία ομάδα θα αναλάβει να αξιολογήσει μέσω ενός χάρτη που απεικονίζει τα επίπεδα της ατμοσφαιρικής μόλυνσης στην Ελλάδα σε πραγματικό χρόνο. Η κάθε ομάδα θα δουλεύει ξεχωριστά στον δικό της ηλεκτρονικό υπολογιστή στην αίθουσα πληροφορικής της σχολική μονάδας. Στην τελευταία φάση θα δημιουργηθεί στην ολομέλεια της τάξης ένας εννοιολογικός χάρτης με τα βασικότερα στοιχεία και τις λέξεις κλειδιά που βρήκε η κάθε ομάδα.  **3η και 4η διδακτική ώρα:**  Την 3η και 4η διδακτική ώρα εφόσον οι μαθητές θα έχουν ολοκληρώσει με τα παραπάνω, θα περάσουμε στην επόμενη δραστηριότητα. Η δραστηριότητα είναι βασισμένη σε ένα από τα αίτια της ατμοσφαιρικής ρύπανσης . Η ατμοσφαιρική ρύπανση αποτελεί ένα ζήτημα αρκετά σοβαρό για τον πλανήτη και την υγεία του ανθρώπου. Ένας σημαντικός παράγοντας που προκαλεί και προσθέτει βλαβερούς ρύπους στην ατμόσφαιρα αποτελεί η ανθρώπινη παρέμβαση και συγκεκριμένα η παρεμβολή του ανθρώπου μέσω της βιομηχανίας, των εργοστασίων. Οι μαθητές θα παρατηρήσουν τις εικόνες που είναι αναρτημένες και θα διαβάσουν το κείμενο που απεικονίζει τους κυριότερους ρύπους του αέρα και τις πηγές προέλευσής τους. Με αυτό τον τρόπο θα εισέλθουμε στο κύριο θέμα του σχεδίου εργασίας μας, το οποίο είναι η βιομηχανία της ΑΓΕΤ Βόλου. Αρχικά, γίνεται μια πρώτη συζήτηση μέσα στην σχολική αίθουσα για την προυπάρχουσα γνώση που έχουν οι μαθητές για το συγκεκριμένο εργοστάσιο- καταιγισμός ιδεών. Έπειτα οι μαθητές θα είναι σε θέση να ερευνήσουν το θέμα σε βάθος, τα θετικά και τα αρνητικά, που βρίσκεται κτλπ. Οι ομάδες λειτουργούν ομαδοσυνεργατικά . Η πρώτη ομάδα αναζητεί πληροφορίες σχετικά με το εργοστάσιο της ΑΓΕΤ. Η δεύτερη επίσης αναζητεί πληροφορίες σχετικά με το τι προσφέρει η βιομηχανία της ΑΓΕΤ και αν επηρεάζει την μόλυνση του αέρα, η τρίτη διερευνά τρόπους με τους οποίους θα αντιμετωπιστούν αυτά τα ζητήματα και η τέταρτη ομάδα εντοπίζει φορείς που μπορούμε να απευθυνθούμε ως πολίτες για την εκδήλωση ατμοσφαιρικών ρύπων. Βέβαια η αναζήτηση γίνεται και με την βοήθεια υπερσυνδέσμων , σχετικών βίντεο και εικόνων για να ανατρέξουν οι μαθητές. Η κάθε ομάδα θα είναι σε θέση να μελετήσει τις πληροφορίες που συνέλεξαν οι υπόλοιπες και να αφήσει τα σχόλια της, απορίες, σημεία που τυχόν θέλουν διόρθωση ή σημεία που τους ενθουσίασαν.  **5η και 6η διδακτική ώρα:**  Στην 5η και 6η διδακτική ώρα οι εκπρόσωποι που έχουν οριστεί από κάθε ομάδα θα πρέπει να καταγράψουν τις πληροφορίες που συλλέχθηκαν από την προηγούμενη διδακτική διαδικασία στις διαφορετικές σελίδες που έχουν δημιουργηθεί μέσα στο wiki. Τα υπόλοιπα μέλη των ομάδων σε διαφορετικούς ηλεκτρονικούς υπολογιστές θα προσδιορίσουν μέσω ενός χάρτη(google maps) καθώς και με τη (google earth) την τοποθεσία του εργοστασίου και την απόσταση που έχει από την πόλη του Βόλου σε χιλιόμετρα. Ως προγράμματα προσομοίωσης , θα τους βοηθήσουν να έχουν εικόνα για αυτά που αναζητούν και θα συντελέσουν στην εδραίωση των πληροφοριών. Επίσης θα ερευνήσουν αν αυτή η απόσταση που κατέγραψαν παίζει ρόλο ή όχι στην ατμοσφαιρική ρύπανση. Γίνεται συζήτηση στην ολομέλεια της σχολικής τάξης για όσα ανέβηκαν στο wiki παρέχοντας έτσι σε όλο το μαθητικό δυναμικό μια ολοκληρωμένη εικόνα για αυτά που ακολούθησαν.  **7η και 8η δραστηριότητα:**  Σε αυτό το σημείο θα ολοκληρώσουμε το project μας μέσα από μια πολύπλοκη δραστηριότητα που περιέχει πολλά στοιχεία. Οι μαθητές θα αναφέρουν τρόπους καταπολέμησης των ρύπων στον αέρα και ειδικότερα τρόπους με τους οποίους μπορούμε να αντιμετωπίσουμε το ζήτημα στην πόλη του Βόλου. Θα κληθούν να απαντήσουν επίσης σε ποιος φορείς πρέπει να απευθυνθεί ένα απλός πολίτης για την επίλυση του ζητήματος της μόλυνσης και εκπομπής αερίων στην ατμόσφαιρα. Οι μαθητές χωρισμένοι πάλι σε ομάδες θα περάσουν από την θεωρία στην πράξη. Συγκεκριμένα, η πρώτη ομάδα θα συντάξει μία επιστολή στην περιφέρεια του Βόλου με σκοπό να εκφράσουν τα προβλήματα ατμοσφαιρικής ρύπανσης που αντιμετωπίζει η πόλη του Βόλου. Η δεύτερη ομάδα θα συντάξει επίσης μια επιστολή στο Υπουργείο Περιβάλλοντος και Ενέργειας για τον ίδιο λόγο. Η Τρίτη ομάδα θα δημιουργήσει μια αφίσα κατά της ατμοσφαιρικής ρύπανσης σε συνεργασία με την «Πρωτοβουλία Πολιτών Βόλου» και τέλος η τέταρτη ομάδα θα αναλάβει να πάρει συνεντεύξεις και να συλλέξει διαφορετικέ γνώμες από πολίτες, συγγενείς και από ανθρώπους που εργάζονται εκεί ,μετά από την επίσκεψη της τάξης στο χώρο του εργοστασίου. Αφού ολοκληρωθούν αυτά που έχουν ανατεθεί στην κάθε ομάδα, οι εκπρόσωποι θα αναλάβουν να τραβήξουν φωτογραφία τις επιστολές, την αφίσα και τις συνεντεύξεις και να της ανεβάσουν στο wiki. Επίσης θα γίνει παρουσίαση από την κάθε ομάδα στην ολομέλεια. |
| **Αξιολόγηση:**  Αρχική αξιολόγηση: 1η δραστηριότητα- 1η  και διδακτική ώρα  Διαμορφωτική αξιολόγηση: 2η δραστηριότητα  3η δραστηριότητα  4η δραστηριότητα  Τελική αξιολόγηση: 5η δραστηριότητα (7η και 8η διδακτική ώρα) | | | | |

**Δικαιολόγηση των κύριων σημείων:**

Με την περάτωση του συγκεκριμένου σεναρίου προσπαθήσαμε να προσεγγίσουμε ένα σχέδιο εργασίας πρότζεκτ με ένα εντελώς διαφορετικό τρόπο. Μέσα από την χρήση του wiki ξεφύγαμε από την παραδοσιακή και συνηθισμένη διδασκαλία και εισάγοντας το Τ.Π.Ε., προσπαθήσαμε να παραθέσουμε στα παιδιά ένα οργανωμένο μέσο διδασκαλίας με εικόνες, βίντεο, καθοδηγητικές ερωτήσεις και υπερσυνδέσμους. Οι μαθητές δεν μένουν στην παρατήρηση και στην ακρόαση όπως γίνεται σε μια «κανονική» διδασκαλία αλλά με ομαδική δουλειά πραγματοποιούν στοχευμένη αναζήτηση πληροφοριών και δεδομένων, εμπλουτίζοντας με αυτόν τον ιδιαίτερο τρόπο τις γνώσεις τους. Εκτός από wiki μαθαίνουν να χειρίζονται και άλλα λογισμικά όπως τον χάρτη με τα ποσοστά ρύπανσης, την google earth και την google maps.

**Σημεία όπου μπορεί να πάει «στραβά» ο σχεδιασμός:**

Σε γενικές γραμμές το προτζεκτ θεωρούμε ότι θα υλοποιηθεί από τους εκπαιδευτικούς και από τους μαθητές με επιτυχία. Η μόνη δυσκολία που μπορεί να αντιμετωπίσουμε κατά την διάρκεια του πρότζεκτ είναι ο χρόνος υλοποίησης των δραστηριοτήτων. Σε κάποιες περιπτώσεις μπορεί να χρειαστεί να χρησιμοποιήσουμε και επιπλέον διδακτικό χρόνο για την ολοκλήρωση των δραστηριοτήτων των μαθητών. Επίσης, μπορεί να αντιμετωπίσει ο εκπαιδευτικός προβλήματα με την οργάνωση της επίσκεψης στον χώρο της ΑΓΕΤ. Τέλος θα πρέπει να έχουμε υπόψιν μας ότι οι μαθητές με χαμηλή μαθησιακή ετοιμότητα υπάρχει πιθανότητα να δυσκολευτούν λόγω των απαιτήσεων της μαθησιακής διαδικασίας  και να χρειάζονται περισσότερη στήριξη από τον εκπαιδευτικό και τους συμμαθητές τους. Συνοψίζοντας,  το wiki μπορεί να τους φανεί χρήσιμο μελλοντικά στην εκπαίδευση διότι η αξιοποίησή του θα τους προσφέρει πολλά εφόδια.

Τι έμαθα από τον συγκεκριμένο σχεδιασμό; Πώς μπορώ να χρησιμοποιήσω αυτά που έμαθα σε επόμενους σχεδιασμούς μαθημάτων;)

Η χρήση του wiki είναι ένας ευχάριστος και συνάμα δημιουργικός ιστότοπος για να υποστηρίξει με το καλύτερο τρόπο , τη διδασκαλία ενός μαθήματος με τη χρήση της τεχνολογίας. Είναι ένα περιβάλλον στο οποίο έχουν την δυνατότητα οι μαθητές να δουλέψουν ομαδικά και να συνεργαστούν αποκλειστικά με την χρήση ενός λογισμικού, επεξεργάζοντας και σχεδιάζοντας σελίδες. Δημιουργώντας ένα διδακτικό σενάριο με ένα τέτοιο πρόγραμμα μπορεί κανείς να το μοιραστεί και με άλλες ομάδες. Επιπλέον, παρέχει και την ευελιξία της εργασίας από το σπίτι και την οργάνωση της από τα παιδιά. Επιτρέπει και την εξωσχολική επικοινωνία για την υλοποίηση του wiki ,ανάμεσα στους μαθητές και ανάμεσα στον εκπαιδευτικό και τους μαθητές. Πρέπει να σημειωθεί όμως, ότι η χρήση ενός τέτοιου προγράμματος προϋποθέτει την εξοικείωση των παιδιών με τη χρήση του ηλεκτρονικού υπολογιστή αλλά παράλληλα και την απόλυτη γνώση του εκπαιδευτικού στο χειρισμό του λογισμικού και της τεχνολογίας.